**HOZZÁJÁRULÓ NYILATKOZAT**

**képmás és hangfelvétel készítéséhez és felhasználásához**

Alulírott

Név:

Születési hely, idő:

Anyja születési neve:

Lakcíme:

Telefonszám:

E-mail cím: ,

mint a megnevezett, 14. életévét be nem töltött, cselekvőképtelen kiskorú természetes személy (a továbbiakban: **Gyermek**)

Gyermek neve:

Gyermek születési helye, ideje:

Gyermek anyja születési neve:

Gyermek lakcíme: ,

(a továbbiakban: Gyermek)

törvényes képviseletére jogosult és törvényes képviseletében (helyette és nevében) eljáró szülője, gondviselője (a továbbiakban: **Szülő**), alulírott helyen és napon az alábbiakról nyilatkozom.

## Preambulum

* 1. A jelen hozzájáruló nyilatkozat jogosultja:

**Szeged-Csanádi Egyházmegye Gelsey Vilmos Pedagógiai Intézete**

Székhely: 6720 Szeged, Dóm tér 6.

Szervezeti egység OM azonosítója: 202872

E-mail cím: foigazgato@szegepi.hu

mint Jogosult (a továbbiakban: **Jogosult**)

* 1. Jelen nyilatkozat kiterjed a Jogosult által üzemeltett honlapokra, továbbá a közösségi videó-megosztó és közösségi médiafelületekre, valamint a digitális és nem digitális sajtótermékekre (a továbbiakban együttesen: Médiafelületek).
  2. A felvételek készítésének helye:

**Szeged-Csanádi Egyházmegye Gelsey Vilmos Pedagógiai Intézete**

Székhely: 6720 Szeged, Dóm tér 6.

* 1. A felvételek készítésének ideje: **2022. október 5-14.**
  2. Szülőként kijelentem, hogy a Gyermek a tizennegyedik életévét nem töltötte be, így a Gyermek a Polgári Törvénykönyvről szóló 2013. évi V. törvény (a továbbiakban: Ptk.) 2:13. §-a szerint cselekvőképtelen kiskorú. Kijelentem, hogy a jelen nyilatkozat aláírása során a Gyermek nevében a Ptk. 2:14. § (1) bekezdésének megfelelően törvényes képviselőként járok el, továbbá kijelentem és szavatolom, hogy a Gyermek törvényes képviseletére minden korlátozástól mentesen teljeskörűen jogosult vagyok. Kijelentem és szavatolom továbbá, hogy a jelen nyilatkozathoz a gyámhatóság hozzájárulása nem szükséges.

## A Szülő kifejezett hozzájáruló nyilatkozatai

* 1. Kijelentem, hogy a jelen nyilatkozatot elsődlegesen a Gyermek jogaira és érdekeire tekintettel, a megfelelő tájékoztatás birtokában, önkéntesen, befolyásmentesen és határozottan teszem meg.
  2. A szerzői jogról szóló 1999. évi LXXVI. törvény (a továbbiakban: Szjt.) rendelkezései alapján a Szülőként feltétlenül és visszavonhatatlanul hozzájárulok ahhoz, hogy a Gyermekről a Gyermek, a Szülő vagy más harmadik személy által készített fényképet, hangot vagy audiovizuális felvételt (egységesen: felvétel) a Jogosult és/vagy az általa megbízott harmadik személy részleteiben és/vagy teljes egészében, térítésmentesen felhasználja, elérhetőségében korlátlan jelleggel (bármilyen földrajzi vagy időbeli korlátozás nélkül). Szülőként feltétlenül és visszavonhatatlanul hozzájárulok ahhoz, hogy a Gyermek közreműködésével elkészült felvételt, videótartalmat a Jogosult igénye szerint a Médiafelületeken való közzététel érdekében átdolgozza, szerkessze, lerövidítse. Szülőként feltétlenül és visszavonhatatlanul, térítésmentesen hozzájárulok ahhoz, hogy a Gyermekről készült felvételt a Jogosult a nyilvánossághoz közvetítse akként, hogy azt a Gyermek, a Szülő vagy más harmadik személy feltölti és azt a Jogosult a feltöltött tartalmak között tartja meg, tehát vezeték útján vagy bármely más eszközzel vagy módon úgy tegye a nyilvánosság számára hozzáférhetővé, hogy a nyilvánosság tagjai a hozzáférés helyét és idejét egyénileg választhassák meg.
  3. Amennyiben a Gyermek közreműködésével a Gyermek, a Szülő vagy más harmadik személy által készített felvételt az Szjt. rendelkezései alapján szerzői jogi oltalom illetné meg, arra az esetre Szülőként a Gyermek törvényes képviseletében adott fenti hozzájárulássokkal egyetemben jelen nyilatkozattal a Jogosultra átruházom a jelen nyilatkozatban foglalt vagyoni jogokat. Szülőként kijelentem, hogy a Gyermekről készült felvétel kizárólagos tulajdonosa a Jogosult, azonban a felvétel esetleges felhasználása során köteles tiszteletben tartani a Gyermeknek az emberi méltósághoz való, valamint az abból fakadó nevesített személyiségi jogait. Tudomásul veszem, hogy a felvételt kizárólag a Jogosult előzetes írásbeli engedélyével jogosult bárki felhasználni, az abban meghatározott módon, célból és terjedelemben.
  4. Szülőként a Ptk. 2:43. és 2:48. §-aira való hivatkozással, a Gyermek képmáshoz és hangfelvételhez való, valamint a személyes adatok védelméhez való személyiségi jogai tekintetében, a jelen nyilatkozat aláírásával
     1. a cselekvőképtelen kiskorú Gyermek törvényes képviseletében kifejezetten hozzájárulok ahhoz, hogy a Jogosult és/vagy a Jogosult által megbízott harmadik személy a Gyermekről a Gyermek, a Szülő vagy más harmadik személy által készített felvételt a jelen nyilatkozatban foglaltak szerint felhasználja;
     2. tudomásul veszem, hogy a Jogosult a Gyermek és a Szülő személyes adatait bizalmasan kezeli, azokat harmadik fél részére a jelen nyilatkozatban meghatározott körön kívüli harmadik személyeknek át nem adja, számukra nem továbbítja;
     3. tudomásul veszem, hogy a Jogosult semmilyen, a jelen nyilatkozatban nem nevesített és az általam nem ismert reklám célra nem használja fel a Gyermekről készült felvételt, mint ahogyan a Gyermek és a Szülő személyes adatait sem, azokat kizárólag a jelen nyilatkozatban foglaltak szerint használja fel;
     4. kijelentem, hogy a Jogosultat nem terheli semmilyen felelősség, így kártérítési felelősség sem a Gyermekről készült felvételnek olyan harmadik személy általi felhasználásáért, amelyről a Jogosult nem tudott és amelyre vonatkozóan a Jogosult nem adott engedélyt;
     5. kifejezetten kijelentem és szavatolom, hogy semmilyen jogi követelést nem támaszthatok sem én, sem Gyermekem a Jogosulttal szemben, amennyiben a Gyermek képmáshoz és hangfelvételhez való joga nem a Jogosult által kerülne megsértésre.
  5. Szülőként „*A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló AZ EURÓPAI PARLAMENT ÉS A TANÁCS (EU) 2016/679 RENDELETE*” (GDPR) és *az információs önrendelkezésről és információszabadságról szóló 2011. évi CXII. törvény* (Infotv.) rendelkezései alapján a jelen nyilatkozat aláírásával kijelentem, hogy a Jogosult (az alábbiakban rögzített) adatkezelési tájékoztatását tudomásul veszem és kifejezetten elfogadom.
     1. *Az adatkezelés célja:* az adatkezelés célja, hogy a Jogosult a Gyermekről készült tartalom felhasználásának feltételeit és az ahhoz kapcsolódó érintetti jogok gyakorlását biztosítsa.
     2. *Az adatkezelés jogalapja*: a GDPR 6. cikk (1) bekezdés a) pontja [az érintett (törvényes képviselője) hozzájárulását adta személyes adatainak egy vagy több konkrét célból történő kezeléséhez].
     3. *A kezelt adatok köre*: a törvényes képviselő neve, születési helye és ideje, anyja születési neve, lakcíme, opcionálisan kapcsolattartási telefonszáma, e-mail címe, aláírásképe, aláírás helye és időpontja; a Gyermeknek a neve, születési helye és ideje, anyja születési neve, lakcíme, kép- és/vagy videófelvételeken látszódó képmása, felvételeken hallható hangja és egyéb, rögzített személyes adatai.
     4. *Az adatok törlésének határideje:* a törvényes képviselő (Szülő) írásbeli törlési kérelme, tiltakozó nyilatkozata kézhezvételének napjától számított harminc (30) munkanap.
     5. *Adattovábbítás*: a Gyermeknek a Gyermekről készült felvételen látszódó képmását és hallható hangját a Jogosult a Médiafelületeket biztosító Elsődleges üzemeltetőknek, tárhelyszolgáltatóknak jogosult továbbítani.
     6. *Nyilvánosságra hozatal*: a Gyermek képmásának és hangfelvételének a megjelentetése a Médiafelületeken.
     7. *A nyilvánosságra hozatal jogalapja*: a GDPR 6. cikk (1) bekezdés a) pontja [az érintett (törvényes képviselője) hozzájárulását adta személyes adatainak egy vagy több konkrét célból történő kezeléséhez].
     8. Tudomásom van arról és elfogadom, hogy a hozzájárulásom az esetleges nyilvánosságra hozatal és az internetes technológia miatt természetéből fakadóan vissza nem vonható, a korlátozás csak törlési kérelmem, tiltó nyilatkozatom megtételét követő időszakra köti a Jogosultat.

## Egyéb rendelkezések

* 1. *Titoktartás*. Szülőként kijelentem és szavatolom, hogy mind én, mind a Gyermek kötelesek vagyunk a Jogosulttal és Jogosult tevékenységével kapcsolatban tudomásunkra jutott – a Jogosult személyére, tevékenységére és működésére vonatkozó vagy azzal kapcsolatos – valamennyi információt, körülményt, tényt és adatot bizalmasan kezelni és üzleti titokként korlátlan ideig megőrizni.
  2. *Irányadó jog*. Szülőként kijelentem, hogy a jelen nyilatkozatban nem szabályozott kérdésekben a hatályos magyar jogszabályok, különösen a Ptk. és az Szjt. rendelkezései irányadók.

Kelt ……………………………… településen, ………. évi ………… hónap ………. napján

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *kk. Gyermek nevében és törvényes képviseletében*  **Szülő** |